**NÁRODNÁ RADA SLOVENSKEJ REPUBLIKY**

IX. volebné obdobie

**589**

**VLÁDNY NÁVRH**

**Zákon**

**z ......... 2024,**

**ktorým sa mení a dopĺňa zákon č. 329/2018 Z. z. o poplatkoch za uloženie odpadov**

**a o zmene a doplnení zákona č. 587/2004 Z. z. o Environmentálnom fonde**

**a o zmene a doplnení niektorých zákonov v znení neskorších predpisov**

**v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon č. 329/2018 Z. z. o poplatkoch za uloženie odpadov a o zmene a doplnení zákona č. 587/2004 Z. z. o Environmentálnom fonde a o zmene a doplnení niektorých zákonov v znení neskorších predpisov v znení  zákona č. [111/2019 Z. z.](https://www.zakonypreludi.sk/zz/2019-111) a zákona č.  [67/2021 Z. z.](https://www.zakonypreludi.sk/zz/2021-67) sa mení a dopĺňa takto:

1. § 3 vrátane nadpisu znie:

“§ 3

Poplatková povinnosť

1. Poplatok za uloženie odpadu na skládku odpadov alebo poplatok za uloženie odpadu na odkalisko platí posledný držiteľ odpadu[6)](https://www.slov-lex.sk/ezbierky-fe/pravne-predpisy/SK/ZZ/2018/329/20210315#poznamky.poznamka-6) (ďalej len „poplatník“). Poplatníkom je aj prevádzkovateľ skládky odpadov alebo prevádzkovateľ odkaliska, a to aj vtedy, ak skládka odpadov alebo odkalisko je na jeho pozemku alebo na pozemku, ktorý má prevádzkovateľ skládky odpadov alebo prevádzkovateľ odkaliska v prenájme na účel prevádzkovania skládky odpadov alebo odkaliska. Poplatníkom za komunálne odpady je obec.6a)
2. Prevádzkovateľ skládky odpadov alebo prevádzkovateľ odkaliska je povinný oznámiť Environmentálnemu fondu naplnenie kapacity skládky odpadov alebo uplynutie doby platnosti rozhodnutia na jej prevádzkovanie6b) do siedmich dní odo dňa, kedy k naplneniu kapacity skládky odpadov alebo uplynutiu doby platnosti rozhodnutia došlo. Kópiu oznámenia zašle prevádzkovateľ skládky odpadov alebo prevádzkovateľ odkaliska aj príslušnému povoľovaciemu orgánu.6c)
3. Prevádzkovateľ odkaliska je povinný oznámiť Environmentálnemu fondu ukončenie rekultivácie odkaliska6d) do siedmich dní odo dňa, kedy k ukončeniu rekultivácie odkaliska došlo.
4. Poplatok za uloženie odpadu na skládku odpadov sa neplatí za uloženie inertného odpadu7) a stavebného odpadu uvedeného v prílohe č. 3 na skládku na nie nebezpečné odpady a na skládku na nebezpečné odpady najviac v objeme materiálu potrebného na prekrývanie odpadu vypočítaného z celkovej schválenej kapacity skládky odpadov určeného v rámci schválenej platnej projektovej dokumentácie skládky odpadov, ak sa na tejto skládke odpadov použije na stavebné práce, sanačné práce alebo na prekrývanie jednotlivých vrstiev odpadu; to neplatí  pre skládku na inertný odpad.

Poznámky pod čiarou k odkazu 6a, 6b, 6c a 7 znejú:

„6a) § 81 ods. 1 písm. a) zákona č. 79/2015 Z. z. o odpadoch a o zmene a doplnení niektorých zákonov v znení zákona č. 285/2020 Z. z.

6b) § 19 ods. 3 zákona č. 79/2015 Z. z. o odpadoch a o zmene a doplnení niektorých zákonov v znení zákona č. 312/2018 Z. z.

6c) § 19 ods. 1 zákona č. 39/2013 Z. z. o integrovanej prevencii a kontrole znečisťovania životného prostredia a o zmene a doplnení niektorých zákonov v znení zákona č. 262/2015 Z. z., § 97 ods. 1 zákona č. 79/2015 Z. z. v znení neskorších predpisov.

6d) § 56 zákona č. 364/2004 Z. z. o vodách a o zmene zákona Slovenskej národnej rady č. [372/1990 Zb.](https://www.slov-lex.sk/ezbierky-fe/pravne-predpisy/SK/ZZ/1990/372/) o priestupkoch v znení neskorších predpisov (vodný zákon), vyhláška Ministerstva životného prostredia Slovenskej republiky č. 119/2016 Z. z., ktorou sa ustanovujú podrobnosti o výkone odborného technicko-bezpečnostného dohľadu nad vodnými stavbami a o výkone technicko-bezpečnostného dozoru

7) § 2 ods. 2 vyhlášky Ministerstva životného prostredia Slovenskej republiky č. 382/2018 Z. z. o skládkovaní odpadov a uskladnení odpadovej ortuti.”.

1. V § 4 ods. 1 sa slovo „oznámiť“ nahrádza slovom „poskytnúť“.
2. V § 4 ods. 2 sa za slovo „vážením” vkladajú slová „určeným meradlom8a)".

Poznámka pod čiarou k odkazu 8a znie:

„8a) § 11 zákona č. 157/2018 Z. z. o metrológii a o zmene a doplnení niektorých zákonov.”.

1. V § 4 ods. 4 sa vypúšťa prvá veta.
2. V § 4 ods. 7 sa vypúšťajú slová „prevádzkovateľa skládky odpadov,“.
3. V § 4 ods. 8 sa slová „použije na výpočet výšky poplatku za uloženie zmesového komunálneho odpadu a objemného odpadu za príslušný kalendárny rok najvyššiu“ nahrádzajú slovami „určí“.
4. V § 5 ods. 2 prvej vete sa na konci pripájajú tieto slová: „určeným meradlom“.
5. V § 6 ods. 4 sa slová „a prevádzkovateľ odkaliska sú povinní“ nahrádzajú slovami „je povinný“ a vypúšťajú sa slová „alebo odkalisko“.
6. V § 6 sa za odsek 4 vkladá nový odsek 5, ktorý znie:

„(5) Prevádzkovateľ odkaliska je povinný odviesť poplatok za uloženie odpadu s uvedením údaja za uloženie priemyselných odpadov a uvedením variabilného symbolu, špecifického symbolu a poznámky k úhrade na účel identifikácie príslušnej platby Environmentálnemu fondu do 31. januára kalendárneho roka nasledujúceho po kalendárnom roku, v ktorom bol odpad uložený na odkalisko. Poplatok za uloženie odpadu podľa prvej vety sa uhrádza raz ročne; poplatok je súhrnom všetkých platieb súvisiacich s každým uložením odpadu na odkalisko počas kalendárneho roka.“.

Doterajšie odseky 5 až 8 sa označujú ako odseky 6 až 9.

1. V § 7 ods. 1 sa slovo „použije“ nahrádza slovami „poskytne ako príspevok“.
2. V § 7 ods. 1 písm. b) sa slová „30. júna“ nahrádzajú slovami „30. septembra“.
3. V § 7 ods. 5 sa slovo „príjmy“ nahrádza slovom „príspevok“.
4. V § 7 ods. 7 úvodnej vete sa slovo „príjmy“ nahrádza slovom „príspevok“.
5. V § 7 ods. 7 písm. a) sa slová „v uplynulých troch rokoch“ nahrádzajú slovami „počas predchádzajúcich dvoch kalendárnych rokov“.
6. V § 7 ods. 7 písm. b) sa slová „tieto príjmy“ nahrádza slovami „tento príspevok“.
7. V § 7 ods. 9 sa vypúšťa písmeno a).

Doterajšie písmená b) až d) sa označujú ako a) až c).

1. V § 7 ods. 9 písm. a) sa slová „v uplynulých troch rokoch“ nahrádzajú slovami „počas predchádzajúcich dvoch kalendárnych rokov“.
2. V § 7 ods. 9 písmeno c) znie:

„c) podala žiadosť o poskytnutie tohto príspevku Environmentálnemu fondu do 31. marca príslušného kalendárneho roka.“.

1. V § 7 ods. 10 prvej vete sa slovo „príjmy“ nahrádza slovom „príspevok“.
2. V § 7 ods. 11 písm. c) sa slová „v uplynulých troch rokoch“ nahrádzajú slovami „počas predchádzajúcich dvoch kalendárnych rokov“.
3. V § 7 ods. 11 písmeno d) znie:

„d) podala žiadosť o poskytnutie tohto príspevku Environmentálnemu fondu do 30. júna príslušného kalendárneho roka.“

1. V § 7 ods. 12 sa slovo „príjmy“ nahrádza slovom „príspevok“.
2. V § 7 odsek 13 znie:

„(13) Pre účely  vyplatenia príspevku podľa § 7 ods. 1 písm. b)  zašle Ministerstvo životného prostredia Slovenskej republiky do 31. júla príslušného kalendárneho roka  Environmentálnemu fondu údaje o úrovni  vytriedenia komunálneho odpadu obce podľa [prílohy č. 2 zákona](https://www.aspi.sk/products/lawText/1/91058/1/2/nariadenie-c-330-2018-zz-ktorym-sa-ustanovuje-vyska-sadzieb-poplatkov-za-ulozenie-odpadov-a-podrobnosti-suvisiace-s-prerozdelovanim-prijmov-z-poplatkov-za-ulozenie-odpadov/ASPI%253A/329/2018%20Z.z.%2523Pr%25EDl/.2) a o hmotnosti komunálneho odpadu  pre príslušný kalendárny rok.“.

1. V § 8 ods. 1 sa slová „okresnému úradu, inšpekcii a Environmentálnemu fondu“ nahrádzajú slovami „povoľovaciemu orgánu6b)“.
2. V § 8 odsek 2 znie:

„(2) Prevádzkovateľ skládky odpadov je povinný do 60 dní po uplynutí kalendárneho štvrťroka zaslať Environmentálnemu fondu ohlásenie o množstve uloženého odpadu a o vybratých a odvedených poplatkoch za uloženie odpadu prostredníctvom elektronického formulára zverejneného na webovom sídle Environmentálneho fondu.“.

1. V § 8 odseky 3 až 5 znejú:

„(3) Prevádzkovateľ odkaliska je povinný do 60 dní po uplynutí kalendárneho roka zaslať Environmentálnemu fondu ohlásenie o množstve uloženého odpadu a o vybratých a odvedených poplatkoch za uloženie odpadu prostredníctvom elektronického formulára zverejneného na webovom sídle Environmentálneho fondu.

(4) Environmentálny fond zverejní na svojom webovom sídle zoznam obcí, ktorým poskytol príspevok za uloženie odpadov podľa § 7 ods. 1 písm. a) až c); súčasťou zoznamu je aj informácia o možnostiach použitia príjmov podľa § 7 ods. 5, 7, 10 a 12. Ak Environmentálny fond žiadosť o poskytnutie príspevku podľa § 7 ods. 1 písm. b) a c) zamietne, písomne oznámi obci dôvod zamietnutia tejto žiadosti do 31. októbra.

(5) Environmentálny fond je povinný na požiadanie poskytnúť okresnému úradu a inšpekcii údaje z ohlásenia podľa odseku 2.“.

1. Za § 8 sa vkladá § 8a, ktorý vrátane nadpisu znie:

„§ 8a

Osobitné ustanovenia o vymáhaní pohľadávok

(1) Environmentálny fond je oprávnený vydať výkaz nedoplatkov, ak

1. prevádzkovateľ skládky odpadov neodviedol poplatok za uloženie odpadu podľa

§ 6 ods. 4,

1. prevádzkovateľ odkaliska neodviedol poplatok za uloženie odpadu podľa § 6 ods. 5,
2. prevádzkovateľ skládky odpadov alebo prevádzkovateľ odkaliska nezaplatil úrok z omeškania podľa § 9 ods. 1.

(2) Výkaz nedoplatkov obsahuje:

1. ak ide o právnickú osobu obchodné meno alebo názov, sídlo alebo miesto podnikania a identifikačné číslo, ak je pridelené,
2. ak ide o fyzickú osobu meno, priezvisko, trvalý pobyt a rodné číslo; ak ide o fyzickú osobu oprávnenú podnikať aj obchodné meno, miesto podnikania a identifikačné číslo, ak je pridelené,
3. výšku nedoplatku vychádzajúc z údajov zaslaných Environmentálnemu fondu povinnou osobou podľa § 8 ods. 2 a úrokov z omeškania vypočítaných ku dňu vystavenia výkazu nedoplatku podľa § 9 ods. 1,
4. rozpis výšky nedoplatkov podľa písmena b) s uvedením obdobia, za ktoré je výkaz nedoplatkov vystavený,
5. dátum, ku ktorému bola povinná osoba povinná odviesť poplatok za uloženie odpadov podľa § 6 ods. 4 alebo poplatok za uloženie odpadov podľa § 6 ods. 5,
6. číslo účtu a variabilný symbol Environmentálneho fondu, na ktorý musia byť nedoplatky uhradené,
7. poučenie o možnosti podať námietky podľa odseku 5,
8. dátum vydania výkazu nedoplatkov,
9. podpis oprávnenej osoby s uvedením mena, priezviska a funkcie oprávnenej osoby alebo autorizáciu podľa osobitného predpisu.19a)

(3) Na konanie o vydaní nedoplatkov je v prvom stupni príslušný útvar Environmentálneho fondu určený štatútom Environmentálneho fondu. Na odvolacie konanie je príslušný generálny riaditeľ Environmentálneho fondu, ktorý rozhoduje na základe návrhu ním zriadenej osobitnej komisie.

(4) Povinná osoba podľa odseku 2 písm. a) alebo písm. b) sa vopred neupovedomuje o vystavení výkazu nedoplatkov.

(5) Proti výkazu nedoplatkov možno podať na Environmentálny fond námietku do 15 dní odo dňa doručenia povinnej osobe podľa odseku 2 písm. a) alebo b). Dôvod podania námietky musí povinná osoba v námietke uviesť a preukázať. Podanie námietky má odkladný účinok.

(6) Výkaz nedoplatkov je právoplatný a vykonateľný márnym uplynutím lehoty na podanie námietky podľa odseku 5.

1. Ak povinná osoba podľa odseku 2 písm. a) alebo písm. b) podá voči doručenému výkazu nedoplatkov námietku v lehote podľa odseku 5 a Environmentálny fond námietke nevyhovie v plnom rozsahu, Environmentálny fond do 30 dní od doručenia námietky predloží námietku povinnej osoby podľa odseku 2 písm. a) alebo písm. b) generálnemu riaditeľovi Environmentálneho fondu na rozhodnutie. Proti rozhodnutiu o námietke nie je prípustný opravný prostriedok.
2. Ak Environmentálny fond námietke povinnej osoby v plnom rozsahu vyhovie, zruší výkaz nedoplatkov alebo vydá nový výkaz nedoplatkov, ktorým zruší predchádzajúci výkaz nedoplatkov.
3. Environmentálny fond môže výkaz nedoplatkov zrušiť aj z vlastného podnetu, o čom písomne upovedomí povinnú osobu; v upovedomení uvedie dôvod zrušenia výkazu nedoplatkov.
4. Právoplatný a vykonateľný výkaz nedoplatkov je exekučným titulom.19b)
5. Na konanie o vydanie výkazu nedoplatkov sa nevzťahuje správny poriadok okrem ustanovení o doručovaní.19c)
6. Správcom pohľadávky podľa odseku 1 je Environmentálny fond, ktorý pri správe pohľadávky postupuje podľa osobitného predpisu;19d) uhradená a vymožená suma je príjmom Environmentálneho fondu. Tento príjem môže Environmentálny fond použiť aj na výdavky v budúcich kalendárnych rokoch, ktoré by boli určené na účely podľa § 7.

Poznámky pod čiarou k odkazom 19a až 19d znejú:

„19a) Zákon č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v znení neskorších predpisov.

19b) § 45 ods. 2 písm. i) zákona Národnej rady Slovenskej republiky č. 233/1995 Z. z. o súdnych exekútoroch a exekučnej činnosti (Exekučný poriadok) a o zmene a doplnení ďalších zákonov v znení zákona č. 2/2017 Z. z.“.

19c) § 24 až 25a zákona Národnej rady Slovenskej republiky č. 71/1967 o správnom konaní (správny poriadok) v znení neskorších predpisov.

19d) Zákon č. 374/2014 Z. z. o pohľadávkach štátu a o zmene a doplnení niektorých zákonov v znení neskorších predpisov.“.

1. V § 9 odsek 1 znie:

„(1) Ak poplatník nezaplatí poplatok za uloženie odpadov podľa § 6 ods. 2 alebo prevádzkovateľ skládky odpadov neodvedie poplatok za uloženie odpadov podľa § 6 ods. 4 alebo prevádzkovateľ odkaliska neodvedie poplatok za uloženie odpadov podľa § 6 ods. 5 včas alebo v plnej výške, sú povinní zaplatiť za každý deň omeškania úrok z omeškania vo výške 0,2 percenta zo sumy nezaplateného poplatku za uloženie odpadov alebo neodvedeného poplatku za uloženie odpadov.“.

1. V § 9 ods. 3 písm. e) až g) sa slovo „príjmy“ nahrádza slovom „príspevok“.
2. V § 9 ods. 3 písm. j) sa slová „okresnému úradu, inšpekcii alebo Environmentálnemu

fondu“ nahrádzajú slovami „povoľovaciemu orgánu6b)“.

1. V § 9 ods. 3 písm. m) sa slová „podľa § 6 ods. 8“ nahrádzajú slovami „podľa § 6 ods. 9“.
2. V § 9 ods. 5 písm. b) sa za slová „§ 6 ods. 4“ dopĺňajú slová „a § 6 ods. 5“.
3. V § 10 písm. i) znie:

„i) podrobnosti o obsahu ohlásenia o množstve uloženého odpadu a o vybratých a odvedených poplatkoch za uloženie odpadu podľa § 8 ods. 2 a 3“.

1. V Prílohe č. 1 sa vypúšťa riadok s kódom odpadu 20 01 08 biologicky rozložiteľný kuchynský a reštauračný odpad.

1. V prílohe č. 2 sa za slová „m KO je hmotnosť komunálnych odpadov vzniknutých v obci za predchádzajúci kalendárny rok v súlade s údajmi, ktoré obec nahlasuje podľa osobitného predpisu;10)“ vkladajú slová „s výnimkou druhov odpadov 20 02 02 zemina a kamenivo, 20 03 04 kal zo septikov, 20 03 06 odpad z čistenia kanalizácie, 20 03 08 drobný stavebný odpad,“.
2. V prílohe č. 4 sa vypúšťajú slová „Poznámka: Položka 191212 nezahŕňa odpady, ktoré nie je možné vzhľadom na ich charakter zhodnotiť iným spôsobom. Odpady, ktoré vzniknú po vytriedení zložiek komunálnych odpadov spadajúcich pod rozšírenú zodpovednosť výrobcov a ktoré predstavujú tzv. ťažkú frakciu, ktorú nie je možné vzhľadom na jej charakter ďalej zhodnotiť, pod túto položku nespadajú.”.
3. Príloha č. 5 sa vypúšťa.

**Čl. II**

Tento zákon nadobúda účinnosť dňom vyhlásenia.